
REGULAMENT

de ORDINE INTERIOARĂ 

Chişinău

1.Dispoziţii Generale

1.1 Regulamentul intern al unităţii este un act juridic care se întocmeşte în fiecare unitate, cu consultarea reprezentanţilor salariaţilor, şi se aprobă prin ordin (dispoziţia, decizia, hotărîrea) angajatorului. La elaborarea regulamentului intern al unităţii s-a ţinut cont de prevederile  Constituţiei Republicii Moldova, Codul Muncii şi alte acte legislative şi normative ale Republicii Moldova.

1.2 În corespundere cu Constituţia RM fiecare om are dreptul:

a) la muncă, care liber o alege sau care liber o acceptă;

b) a-şi folosi liber capacităţile sale de muncă;

c) a-şi alege profesia sau felul de ocupaţie;

d) la protecţia contra şomajului; etc.

1.3 Raporturile individuale şi colective de muncă sunt reglementate de Codul Muncii al Republicii Moldova şi alte acte normative, îndeplinirea căror contribuie la creşterea productivităţii muncii, îmbunătăţirea calităţii muncii            

1.3 Prezentul Regulament este obligatoriu pentru ambele părţi, se extinde  asupra tuturor salariaţilor angajaţi la întreprindere.

1.4 Actualul Regulament reglementează relaţiile de muncă, precum şi  remunerarea muncii, garanţiile social-economice ale salariaţilor  întreprinderii   în  corespundere cu legislaţia în vigoare.

2. Angajarea şi concedierea din funcţie

2.1 Încadrarea la muncă, în cadrul întreprinderii se face în modul stabilit de legislaţie.

La angajarea în funcţie (în dependenţă de funcţia ocupată) administraţia este în drept să ceară de la noul salariat următoarele acte:

· carnetul de muncă 

· copia diplomei

· copia buletinului de identitate

· adeverinţa medicală (în dependenţă de funcţia ocupată) 

2.2 Angajarea la lucru se efectuează  în baza de contract cu fiecare salariat  în parte pe un termen determinat. 

2.3 La angajarea în funcţie administraţia îl face cunoscut pe noul angajat cu:

· Regulamentul de Ordine Interioară

· munca care  i se încredinţează 

· remunerarea muncii

· condiţiile de muncă

Salariatului i se efectuează instructajul introductiv general de protecţia muncii.

2.4 Contractul de muncă se încheie în formă scrisă, condiţiile contractului de  muncă pot fi modificate numai prin acordul scris al părţilor.

2.5 Primirea la lucru la întreprindere se efectuează pe principiile şi regulile generale ale Codului Muncii RM.

2.6 Contractul pe un termen nedeterminat sau contractul de muncă pe termen   poate fi reziliat  din  iniţiativa salariatului  în  următoarele cazuri:

· cererea de eliberare a salariatului;

· ne îndeplinirea  de  către  administraţie  a  condiţiilor acordului (probă scrisă către administraţie);

· acordul părţilor privind expirarea termenului.

2.7 Anularea acordului de muncă şi a contractului pe un termen nedeterminat din  iniţiativa administraţiei se efectuează în corespundere cu prevederile legislaţiei în vigoare vizînd domeniul muncii indiferent de profesie, specialitate şi funcţia angajaţilor:

· rezultatul nesatisfăcător al perioadei de probă;

· lichidarea unităţii sau încetarea activităţii;

· reducerea numărului sau a statului de personal din unitate;

· săvîrşirea la locul de muncă a unei sustrageri din patrimoniul unităţii, stabilite prin hotărîre a instanţei de judecată  sau a organului de competenţa căruia ţin aplicarea sancţiunilor administrative.

3. Sporirea eficienţei muncii şi

dezvoltarea antreprenoriatului

3.1 Părţile  îşi asumă obligaţiile de a colabora  în  comun  acord  pentru ridicarea productivităţii muncii,  prosperarea  bunăstării lucrătorilor.

3.2 Administraţia îşi asumă obligaţiunea să  colaboreze întru realizarea  îndeplinirii oportune  şi  eficace  a  sarcinii de producţie de către lucrători, respectarea regulilor în  vigoare a  programului de  muncă, tehnicii  securităţii  lucrătorilor, disciplinei de muncă şi tehnologie.

4.Obligaţiunile Administraţiei

4.1 Să contribuie la prestarea efectivă a  populaţiei   în  cîmpul  muncii şi să perfecţioneze sistemul de  angajare  a  lucrătorilor  puşi  în disponibilitate, dezvoltarea sferei sociale, fortificarea  sănătăţii angajaţilor şi ridicarea bunăstării  lor  materiale   în  dependenţă de aportul personal al lucrătorilor şi funcţionarilor în rezultatul final al muncii.

4.2 Să obţină toate chestiunile, ce ţin de schimbarea  condiţiilor de muncă şi sociale, de salarizare, concediere a salarizaţilor, schimbarea regimului de muncă, acordarea privilegiilor şi avantajelor speciale pentru lucrătorii puşi în disponibilitate, să fie soluţionate  în conformitate cu legislaţia  în vigoare.  Să  respecte strict modul de examinare  a  litigiilor  /conflictelor/  individuale şi colective de muncă,  stabilite  de  legislaţia   în  vigoare.
4.3 Toate  chestiunile,  ce  ţin de lichidarea întreprinderii,  reducerea  în masă a numărului angajaţilor, reducerea volumului şi  serviciilor prestate, fără motive  întemeiate, vor  fi  coordonate  în  prealabil  cu  Specialiştii de bază a întreprinderii.

4.4 Administraţia va duce lucrul   în  comun  acord cu salariaţii întreprinderii intr-u  îndeplinirea  prezentului  Regulament,  pentru  asigurarea  garanţiilor prevăzute de acesta, precum şi respectarea  de  către părţi a obligaţiunilor sale  în timpul  procesului  muncii  pentru  apărarea intereselor legitime atît a Administraţiei cît şi cele  a angajaţilor.

4.5 Să nu admită   înrăutăţirea  situaţiei angajaţilor săi.
Administraţia este obligată:

· Să organizeze eficient munca salariaţilor, încît fiecare să lucreze după specialitate şi calificare, la timp să i se aducă la cunoştinţă sarcinile stabilite şi obligaţiunile salariatului.

· Să creeze condiţii pentru: creşterea continuă a productivităţii muncii, îmbunătăţirea calităţii serviciilor prestate, răspîndirea pe larg a experienţei înaintate.

· Să întărească disciplina de muncă şi de producţie.

· Să asigure ridicarea calificării profesionale a salariaţilor.

· Să asigure corectitudinea calculării şi efectuării în termenii stabiliţi a remunerării muncii.

· Să respecte în tocmai cadrul juridic privind munca salariaţilor.

· Să supravegheze şi să controleze respectarea de către salariat a obligaţiunilor puse sarcina acestuia.

· Să contribuie la cererea în rândul colectivului de muncă a unei atmosfere de creaţie, de muncă, prin toate mijloacele să sprijine iniţiativa salariaţilor şi să aibă o atitudine grijulie faţă de necesităţile şi cerinţele lor.

5.Obligaţiile Salariatului

Salariatul este obligat:

5.1 Să lucreze cinstit şi stăruitor, să respecte disciplina muncii, să îndeplinească la timp şi calitativ obligaţiunile de serviciu, ordinele şi dispoziţiile administraţiei, utilizînd în acest scop integral orarul de lucru.

5.2 Să informeze de îndată angajatorul sau conducătorul nemijlocit despre orice situaţie care prezintă pericol pentru viaţa şi sănătatea oamenilor sau pentru integritatea patrimoniului angajatorului. 

     5.3  Să-şi perfecţioneze în permanenţă pregătirea profesională.

     5.4  Să respecte cerinţele de protecţie şi igienă a muncii.

     5.5  Să nu divulge informaţia comercială şi tehnică a întreprinderii.

5.6  Să respecte cu stricteţe prezentul Regulament şi disciplina muncii.

5.7 Să manifeste o atitudine gospodărească şi economicoasă faţă de bunurile şi mijloacele aflate în gestiunea întreprinderii.

6.Organizarea activităţii întreprinderii

            6.1   Pentru salariaţii întreprinderii  se stabileşte săptămîna de lucru de 5(cinci) zile lucrătoare cu 2 zile de odihnă.

        Programul de lucru este următorul:

  Începutul lucrului                        800
  Întreruperea la prînz                   1300-1400
  Sfîrşitul lucrului                           1700
  Durata muncii în ajunul zilelor de sărbători se reduce cu o oră.

            6.2  Salariaţii, care întîrzie la lucru sau pleacă mai devreme de la lucru fără motive întemeiate, pot fi pedepsiţi în conformitate cu legislaţia.

6.1 În cadrul întreprinderii nu se lucrează în următoarele zile de sărbătoare stabilite de Legislaţia Republicii Moldova.

· 1 ianuarie –Anul Nou

· 7 şi 8 ianuarie – Naşterea lui Isus Hristos (Crăciunul)

· 8 martie – Ziua internaţională a femeii

· prima şi a doua zi după Paşte conform calendarului bisericesc

· ziua de luni la o săptămînă după Paşte (Paştele Blajinilor)

· 1 mai – Ziua internaţională a solidarităţii oamenilor muncii

· 9 mai – Ziua Victoriei şi a comemorării eroilor căzuţi pentru independenţa Patriei

· 27 august – Ziua Republicii

· 31 august – sărbătoarea „Limba noastră”

· ziua Hramului bisericii din localitatea respectivă, declarată în modul stabilit de primăria municipiului, oraşului, comunei, statului.
7. Timpul de lucru şi de odihnă a salariaţilor

  7.1 Administraţia stabileşte, la solicitarea  femeilor,  care  au copii pînă la vîrsta de 14 ani sau copii-invalizi sub  vîrsta  de 16 ani, ziua sau săptămîna de muncă incompletă.

 7.2 Din motive familiare, salariatul prezent actele respective iar Administraţia  oferă  concediu  suplimentar,  plătit   conform salariului tarifar (salariu de funcţie)  în următoarele cazuri:

· căsătorie                          

· căsătoria copiilor                 

· naşterea sau  înfierea copilului    

· decesul (soţului, soţiei, copiilor, mamei, tatii)            

· încorporarea membrului familiei  în armată                 

 7.3 Durata  concediului  minim  anual,  garantat  şi  plătit,  se stabileşte de cel puţin 28 zile  calendaristice.  Durata  concediilor suplimentare este stabilită conform actelor normative  în  vigoare

· lista salariaţilor  care  se  bucură  de  primirea  concediilor suplimentare se stabileşte în prezentul Regulament.

   Concediul poate fi divizat  în 2 părţi, una dintre care nu  poate fi mai mică de 14  zile.  Se  interzice  neacordarea  concediului anual salariatului pe parcursul unui  întreg an de muncă, în cazuri excepţionale:

· cînd acordarea concediului de odihnă anual salariatului în anul de muncă curent poate să se răsfrîngă negativ asupra bunei funcţionări a unităţii

      Administraţiei (cu acordarea concediului  în o altă perioadă).

7.4 Salariaţii au dreptul la un concediu anual neplătit cu o durată de pînă la 60 de zile calendaristice, în care scop se emite un ordin. 

8. Retribuirea muncii

8.1 Retribuirea muncii reprezintă orice recompensă sau cîştig evaluat în bani, plătit salariatului de către angajator în temeiul contractului individual de muncă, pentru munca prestată.

       Cuantumul salariului de funcţie se stabileşte în raport cu responsabilitatea şi complexitatea atribuţiilor salariatului.

8.2 Salariul include salariul de bază (salariul tarifar, salariul funcţiei), salariul suplimentar (adausurile şi sporurile la salariul de bază) şi alte plăţi de stimulare şi compensare.

8.3 Retribuirea muncii salariatului depinde de cererea şi oferta forţei de muncă  pe piaţa muncii, de cantitatea şi complexitatea muncii, de calităţile profesionale ale salariatului, de rezultatele muncii.

8.4 Munca este retribuită pe unitate de timp conform sistemei de salarizare.

9. Disciplina muncii

9.1 Salariaţii sunt obligaţi să muncească cinstit şi conştiincios, să respecte disciplina muncii

9.2 Pentru exercitarea exemplară a atribuţiilor, prestarea unei munci de înaltă productivitate, prin formarea unei atitudini conştiente faţă de muncă, prin aplicarea de stimulări şi recompense pentru muncă conştiincioasă, precum şi de sancţiuni în ca de comitere a unor abateri disciplinare.

9.3 Pentru succese în muncă, angajatorul poate aplica stimulări sub formă de:

· mulţumiri;

· diplome de onoare;

· cadouri de preţ:

9.4 Pentru încălcarea disciplinei de muncă, angajatorul are dreptul să aplice faţă de salariat următoarele sancţiuni disciplinare:

· avertismentul;

· mustrarea;

· mustrarea aspră;

· concedierea:

9.5 Ordinul de aplicare a sancţiunilor disciplinare cu indicarea motivelor se aduce la cunoştinţa salariatului contra semnătură.

9.6 La aplicarea sancţiunii disciplinare, angajatorul trebuie să ţină cont de gravitatea abaterii disciplinare comise şi de alte circumstanţe obiective.

       În temeiul acţiunii sancţiunii disciplinare, măsuri de stimulare către salariat nu se aplică.

10. Dispoziţii finale

10.1 Oricare alte situaţii neprevăzute de prezentul Regulament se soluţionează, coordonează de către salariaţii întreprinderii numai cu încuviinţarea Directorului sau persoanei care-l înlocuieşte şi în conformitate cu legislaţia.

10.2 Încadrarea prevederilor prezentului Regulament atrage după sine aplicarea măsurilor corespunzătoare de sancţionare.

10.3 Controlul respectării prezentului Regulament se pune în sarcina secţiei personal. 

10.4 Prezentul Regulament intern să fie adus la cunoştinţă salariaţilor, sub semnătură.

Aprobat______________________


Directorul  Întreprinderii 

